Колын авылы мәчете

Колын авылы мәчете, «Гөлчирә» мәчете () ― Татарстанның Актаныш районы Иске Айман авыл җирлеге составындагы Колын авылында 2004 елда ачылган ислам гыйбадәтханәсе (мәчет). Татарстан мөселманнары Диния нәзарәтенең Актаныш районы мөхтәсибәте карамагында.

 Тарих 
1701 елда нигезләнгән Колын авылында мәчет 1837 елдан (вариант: 1848 елдан Кулуново. bashenc.online) искә алына, аның каршында мәдрәсә эшләгән.

XX гасыр башында Колында мәчет, мәктәп булган Колын (Кулуново)   / Татарский энциклопедический словарь.] К,: Институт Татарской энциклопедии, 1999,  С.406. ISBN 0-9530650-3-0.

Әнәк авылында яшәүче Мостафиннар гаиләсе ― Альберт һәм Венера, Рушат һәм Люция Мостафиннар (әти-әниләре Әлфия (Хәйруллина) белән Фәндүс Мостафиннар) 2004 елда, Актаныш  районында беренчеләрдән булып, үз хисапларына әбиләре яшәгән Колын авылында мәчет ачканнар. Яңа мәчеткә меценатларның әбиләре истәлегенә «Гөлчирә» исеме бирелгән. Мостафиннар Колын авылыннан Айгиз Гыйльмуллинны дини гыйлем буенча укытып имам иткәннәр, Айгиз (җәмәгате Юлия белән) гомерен авылдашларына ислам дине нуры таратуга багышлаган. Аларга йорт салу, хезмәт хакы түләүне дә, мәчетне тоту чыгымнарын да Мостафиннар үз өсләренә алган. Шулар хисабына ел саен мәктәп каникуллары вакытында мәчеттә балалар өчен дини лагерь (җәйге мөселман аланы) оештырыла. Лагерь балалар Сабантуе белән тәмамланаКолында «Гөлчирә» мәчетен төзеткән Альберт Мостафин: 20 ел буена мәчетебездән азан тавышы өзелмәде, киләчәктә дә шулай булсын. Всемирный конгресс татар, 05.08.2024.

2024 елның 4 августында мәчетнең ачылуына 20 ел тулу билгеләп үтелгән. Бәйрәмдә алып баручы Марсель Әхмәдуллин, гармунчы Ринат Вәлиев, артистлар Марат Галимов, Марсель Вәгыйзовлар, Актаныш районы башлыгы Ленар Зарипов, Актаныш районы имам-хатыйбы Руслан хәзрәт Мортазин, Ютазы районы имам-хатыйбы Ильяс хәзрәт Зиннәтуллин катнашканЛәйсән Газизова. Колында «Гөлчирә» мәчетен төзеткән Альберт Мостафин: 20 ел буена мәчетебездән азан тавышы өзелмәде, киләчәктә дә шулай булсын! aktanysh-rt.ru, 4.08.2024.

 Искәрмәләр 

 Әдәбият 
 Ф. М. Моратов, Й. Ә. Хуҗин. Актаныш – туган җирем. Икенче басма. К.: 2010, 240 нчы бит.

 Сылтамалар 
  Колын (Кулуново)  / Татарский энциклопедический словарь. К,: Институт Татарской энциклопедии, 1999,  С.406. ISBN 0-9530650-3-0


Төркем:Әлифба буенча мәчетләр
Төркем:2004 елда төзелгән мәчетләр
Төркем:Актаныш районы мәчетләре